Predkladacia správa 

Predseda vlády Mikuláš Dzurinda vykonal dňa 25.9.2001 jednodňovú pracovnú návštevu Bruselu. 
 
M.Dzurinda rokoval s predsedom Európskej komisie Romanom Prodim, s komisárom Európskej komisie pre rozširovanie Gnterom Veheugenom a počas pracovného obedu sa stretol so spravodajcom Európskeho parlamentu pre SR J.M.Wiersmom. 
 
Slovenská strana využila príležitosť na oboznámenie predstaviteľov EK a EP s aktuálnym vnútropolitickým vývojom na Slovensku, ako aj na zhodnotenie priebehu prístupových rokovaní SR. M.Dzurinda tlmočil odhodlanie SR urobiť všetko pre to, aby do júna alebo júla budúceho roku Slovensko ukončilo prístupové rokovania s Európskou úniou. G.Verheugen prisľúbil zopakovať spolu s M.Dzurindom návštevu rómskych osád na východnom Slovensku, aby sa priamo na mieste presvedčil o pokroku, ktorý sa za rok od jeho predchádzajúcej návštevy podarilo dosiahnuť.  Komisár EK G.Verheugen ubezpečil M.Dzurindu, že posolstvo z novembrovej Pravidelnej správy Európskej komisie bude pre SR priaznivé.